《省过》
宋代·程端蒙

此道从来信不疑，安行何处履危机。
无心更与世俯仰，有口不谈人是非。
悔吝愆尤须谨细，存亡得失要知几。
师门有意无人会，一饷忘言对落晖。

作者简介：（1143—1191）宋饶州德兴人，一作鄱阳人，字正思，号蒙斋。朱熹门人。光宗淳熙七年补太学生。时禁洛学，上书责谏议大夫王自然疏斥正学。以对策不合罢去，自是不复应举。有《性理字训》、《毓蒙明训》、《学则》等。